**החלקה יפנית** היא שם כולל למספר תערובות כימיות המשמשות לשינוי כימי של חוט שערה קיים במסגרת **החלקת שיער** הנעשית במכונים לעיצוב שיער. 

החלקה יפנית נבדלת מרוב ההחלקות האחרות בכך שהיא **קבועה**, בשל שינוי כימי פנימי של חוט שערה קיים, ולא דועכת עם הזמן. עם זאת, שיער חדש שיצמח, יצמח רגיל (לא חלק).

היסטוריה
--------

המתכון הבסיסי של תערובת זו פותח במקור על ידי חברת **יוקו** (Yuko), שהיא חברת בת של חברת ההנדסה הכימית היפנית **פיטן** (Phiten) (אנ'), המפתחת מוצרי אופנה, בריאות, וקוסמטיקה, ואשר רשמה עליו פטנט. הפיתוח היה שיתוף פעולה בין מהנדסיי הכימיה של חברת פיטן לבין בין אשת העסקים היפנית יוקו יאמאשיטה (אנ') במטרה לאפשר לנשים לא יפניות להשיג מראה זמני של שיער חלק מאד, אשר נפוץ טבעית בקרב נשים יפניות.

במרוצת השנים, חברת יוקו וחברות אחרות פיתחו מהמתכון הבסיסי תתי-מתכונים שונים (כלומר, פורמולות שונות הנבדלות מעט זו מזו בהרכבן הכימי) והן משמשות להחלקת שיער מסוגים שונים (כגון שיער יבש במיוחד, שיער צבוע, שיער חלק-יחסית וכו'). כך קרה שבעידן הנוכחי כל חברה למעשה מציעה סדרה אחת או יותר של פורמולות החלקה אשר כל אחת מהפורמולות שבסדרה מתאימה לסוגי שיער שונים.

### פיתוחי יוקו

חברת יוקו פיתחה את סדרת **"G-Cream"** (המכונה בארץ בקרב ספרים "יוקו סיסטם", כלומר, "מערכת יוקו") הכוללות את הפורמולות להלן:

* הפורמולה **H1** (שפורפרת אפורה, נקראת בעגת הספרים "יוקו סילבר") ומיועדת לשיער בריא ועקשן במיוחד, כלומר שלא עבר חמצון, צביעה, או תהליכים דומים.
* הפורמולה **S1** (שפורפרת זהובה, נקראת בעגת הספרים "יוקו גולד"), שהיא חלשה יותר באפקט שלה, ומיועדת לשיער מעובד או פגום, או לשיער חלק יחסית.
* הפורמולה **Straight Duo** (שפופרת סגולה-ורודה) הדומה בפעולתו לפורמולה H1 ("יוקו סילבר") אך סמיכה יותר ממנה ונוחה יותר למריחה.

כל פורמולה מותאמת לפי סוג שיער. לכל שלושת הפורמולות הללו של סדרת G-Cream יש **חומר-מנטרל** המתאים לכל אחת מהן. שפורפרת חומר ההחלקה ושפורפרת חומר המנטרל תמיד שונות זו מזו כאשר שפורפרות המנטרל הן בדרך כלל בצבע לבן.

### תחליפים

במרוצת השנים הסדרה של חברת יוקו הועתקה ושונתה, על ידי חברות. בין חברות אלו ופיתוחיהן:

* חברת **Q8 cosmetics** אשר שפיתחה למשל את סדרת ה-"Nutristraight" הכוללת מספר מוצרים.
* חברת **Zotos international** שפיתחה את סדרת ה-"Quantom thermal Straightener" הכוללת את הפורמולות "Normal/Resistant Formula" ו-"Color Treated Formula".

גם התחליפים דורשים חומר-מנטרל. עלותן של תערובות שאינן של חברת יוקו נמוכה.

תחזוק החלקה יפנית
-----------------

תחזוק החלקה יפנית מתחלק לשני שלבים:

1. במשך 24 שעות מסיום ההחלקה יש להימנע מלאסוף את השיער בעזרת, גומיה לקוקו או בעזרת קליפסים, סיכות, וכדומה כי פעולות אלה עלולות לגרום לעיוות תוצאת ההחלקה ודבר זה מכונה בלשון ספרים מסוימים "השארת סימן". לפיכך, במשך פרק זמן זה, יש ללכת עם השיער פזור בלבד ולהימנע מאיסוף כאמור ואם שוטפים את השיער אז יש לייבשו בעזרת מייבש שיער מיד לאחר מכן.
2. שלב זה מתחיל מסיום השלב הראשון והוא פשוט חפיפה בשמפו נטול מלחים או מועט מלחים. שמפו טבעי ברקיחה עצמית הוא פיתרון אפשרי נוסף. מי שנדרש להשתמש בשמפו רפואי בשל בעיה כמו פסוריאזיס יכול לעשות זאת ללא בעיה.

שיפוץ החלקה יפנית כושלת
-----------------------

כאשר מעצבי שיער שאינם מיומנים בביצוע החלקת שיער מבצעים החלקה יפנית או כאשר מעצבי שיער משתמשים בחומרים זולים יותר מחומרים קונבנציונאליים, או אף בחומרים מחתרתיים, התוצאה יכולה להיות הרת-אסון.

גידול שיער להחלקה אורך לפחות חצי שנה ולפעמים אף שנה ויותר וקבלת שירותיו של מעצב שיער אשר אינו בעל מומחיות וידע בנושא החלקות שיער יכול לפגוע בתוצאה של גידול ממושך זה ואף ללא יכולת לתקן החלקה יפנית בלי גידול שיער מחדש, אך במקרים בהם כן ניתן לשפץ החלקה יפנית, הדבר יכול להתבצע דרך ביצוע החלקה יפנית בפורמולה חלשה במקום בחזקה באמצעות מריחה וייבוש מוקפדים יותר.

בטיחות ואתיקה בביצוע החלקה יפנית
--------------------------------

החלקה יפנית, כמו כל החלקת שיער אחרת, אמורה להתבצע במכונים מקצועיים אשר צוות מעצבי השיער בהן מוסמך ומאומן היטב בביצוע החלקות שיער מסוג ספציפי או בכלל ומשתמש בתערובות חומרים קונבנציונליות המוכרות כבטיחותיות בשימוש נכון מצד רשויות הבריאות של המדינה בה הדבר מתבצע (לדוגמה, משרד הבריאות הישראלי).  

ראוי כי אריזות חומר ההחלקה וחומר הניטרול יהיו גלויות לעיני הלקוחות ותוכנן יעורבב בסמוך ללקוח ולא מאחורי דלתיים סגורות (הן שפופרת החומר המחליק והן שפופרת החומר המנטרל, אשר **תמיד** צריכות להתאים זו לזו).

לחברות השונות המפתחות את פורמולות ההחלקה היפנית, כגון חברת יוקו, יש נציגויות במדינות השונות (לרוב מדובר ביבואן רשמי באותה מדינה) ויבואן זה כולל רשימת מכוני עיצוב שיער המומלצים מצידו.

לא אחת, כאשר מעצבי שיער שאינם מיומנים בביצוע החלקת שיער ביצעו החלקת שיער או השתמשו בחומרים מחתרתיים או אסורים, התוצאה הייתה רחוקה מזו שהייתה מתקבלת עם תערובת בטיחותית או שהדבר גרם נזק וגרר תביעה משפטית מצד הלקוח.

ראו גם
------

* החלקת שיער

קישורים חיצוניים
----------------

* אתר חברת פיטן
* אתר חברת יוקו (חברת בת של חברת פיטן
* אמיתי גזית, יפנית או ברזילאית - איזו החלקת שיער בטוחה?, באתר ynet, 5 בנובמבר 2012
* סמדר כהן־טרקל, שיער בריא: איך למזער נזקי פן, צבע או החלקה, באתר ynet, 26 בפברואר 2010

הערות שוליים
------------

1. 1 2  אודות המחלקה, אתר יוקו.
2. 1 2 3  דף המוצר באתר החברה.
3. ↑  דף מידע נוסף המסביר על סדרת ה G-Cream.
4. ↑  דהיינו שיער מתולתל ומקורזל, כמו גם יבש מעט למגע.
5. ↑
6. ↑  הכוונה לשיער בעל מרקם סימטרי יחסית כמו הנפוץ בקרב קבוצות אתניות ממרכז, ומזרח אסיה, וכן בקרב אינדיאנים-אתניים רבים
7. ↑  מתולתל, מקורזל, גלי, חלק-מעט וחלק-מאד; לפי הערכתו של מעצב שיער מיומן ומוסמך
8. ↑  ניתן למצוא שפע תמונות של מוצרי Yuko Neutralizer במנועי חיפוש כגון גוגל, בינג, יאנדקס, באידו, DuckDuckGo, ועוד.
9. ↑  מידע מדף באתר החברה העוסק בכל המוצרים המשמשים להחלקת שיער אותן פיתחה החברה.
10. ↑  דף מוצרים, באתר החברה.
11. ↑  אתר ynet, "החלקת השיער לא הצליחה - המספרה תפצה", מערכת PsakDin.co.il. פורסם ב-4 בספטמבר 2011.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.